b'\n_START_ARTICLE_\nKiralnost (fizika)\n_START_PARAGRAPH_\nKir\xc3\xa1lnost (iz gr\xc5\xa1ke besede \xcf\x87\xce\xb5\xce\xb9\xcf\x81: keir, kar pomeni roka) je pojav, ki se ka\xc5\xbee v tem, da slika predmeta ni enaka predmetu. Kiralnost je pojem, ki se uporablja v fiziki, kemiji in matematiki. Nasprotje kiralnosti je akiralnost (nekiralnost). Re\xc4\x8demo, da je predmet, ki se razlikuje od svoje zrcalne slike, kiralen.\n_START_SECTION_\nOpis kiralnosti\n_START_PARAGRAPH_\nKadar lahko s predmetom v celoti prekrijemo njegovo zrcalno sliko, je predmet nekiralen. To pomeni, da model leve roke iz zrcala, ne bi bil enak resni\xc4\x8dni levi roki. Kadar imamo sliko desne roke v zrcalu, ne moremo prekriti z njeno sliko resni\xc4\x8dne desne roke. Lahko pa z njo prekrijemo levo roko. To pomeni, da je roka kiralna. Podobno je z nogami. To se vidi v tem, da zelo te\xc5\xbeko damo levi \xc4\x8develj na desno nogo ali pa levo rokavico na desno roko.\n_START_SECTION_\nDolo\xc4\x8danje kiralnosti predmeta\n_START_PARAGRAPH_\nKiralnost predmeta bi lahko dolo\xc4\x8dili tako, da bi izdelali predmet, ki bi bil enak predmetu na zrcalni sliki. Kadar sta novi predmet in resni\xc4\x8dni predmet enaka, je predmet kiralen. V tem primeru na noben na\xc4\x8din v vrtenjem ne moremo izena\xc4\x8diti obeh predmetov (ju prekriti). Kadar pa lahko z vrtenjem predmeta izena\xc4\x8dimo, je resni\xc4\x8dni predmet nekiralen. Z vrtenjem ne moremo iz desne roke (noge) dobiti leve roke (noge). Z vrtenjem ne moremo iz levega \xc4\x8devlja (rokavice) narediti desni \xc4\x8develj (rokavice).\n_START_SECTION_\nVrste kiralnosti\n_START_PARAGRAPH_\nKiralnost lahko nastopa na ve\xc4\x8d nivojih. Kiralno je lahko celo telo ali samo njegova struktura. To pomeni, da kiralnost lahko nastopa tudi na molekularnem nivoju. Tu nastopajo kiralni centri ali kiralni C-atomi. Nek poljuben C-atom je kiralen takrat, ko je vezan na \xc5\xa1tiri razli\xc4\x8dne atome ali \xc5\xa1tiri razli\xc4\x8dne atomske skupine.\n_START_SECTION_\nFizika osnovnih delcev in kiralnost\n_START_PARAGRAPH_\nV fiziki osnovnih delcev kiralnost pomeni, da delec razlikuje levo in desno stran oziroma vrtenje v desno in v levo stran. (glede na smer gibanja). S spinom se lahko dolo\xc4\x8di levosu\xc4\x8dnost in desnosu\xc4\x8dnost za delec. Postopek transformacije med obema se imenuje parnost.\n_START_SECTION_\nKemija in kiralnost\n_START_PARAGRAPH_\nMolekula je kiralna, \xc4\x8de nima ravnine simetrije in zrcalne slike, ki bi bila enaka molekuli sami. Dve zrcalni sliki kiralne molekule imenujemo enantiomera ali opti\xc4\x8dna izomera. Par dveh enantiomerov obi\xc4\x8dajno ozna\xc4\x8dimo kot desnosu\xc4\x8dni (oznaka +) in levosu\xc4\x8dni (oznaka -) opti\xc4\x8dni izomer, kar je odvisno od zasuka polarizirane svetlobe (v levo ali desno). Aminokisline so desnosu\xc4\x8dne, sladkorji pa levosu\xc4\x8dni izomeri. Tudi mle\xc4\x8dna kislina ima dva izomera.'